b"\n_START_ARTICLE_\nJosip Broz Tito\n_START_SECTION_\nAwal hidup\n_START_PARAGRAPH_\nJosip Broz dilahirkan pada 7 Mei 1892 di kampung Kumrovec, utara kawasan Hrvatsko Zagorje dalam Kerajaan Croatia-Slavonia yang merupakan sebahagian daripada Empayar Austria-Hungary._NEWLINE_Pada Mei 1913, Broz dikerahkan ke dalam Tentera Darat Austria-Hungary selama tahun sepertimana yang diwajibkan ke atas warga-warga kerajaan itu. Beliau memohon agar dipindahkan tugasnya kepada Rejimen Pengawal Kawasan Croatia ke-25 (Bahasa Croatia: [Domobran] ) Regiment yang berpangkalan di Zagreb._NEWLINE_Beliau dinaikkan pangkat kepada satu-satunya sarjan mejar dalam rejimennya, malah ada yang menyatakan beliau merupakan sarjan mejar termuda dalam seluruh Tentera Darat Empayar.\n_START_SECTION_\nPolisi berkecuali\n_START_PARAGRAPH_\nTito mengamalkan suatu polisi luar negara yang berkecuali sewaktu keadaan yang begitu sengit dalam Perang Dingin. Beliau menegaskan bahawa keberkecualian Yugoslavia dengan semua negara berjalan seperti biasa selagi negara-negara asing tersebut tidak mempergunakan pengaruh mereka untuk mendesak Yugoslavia memihak kepada mana-mana pihak dalam apa jua situasi. Hubungan Yugoslavia dengan kuasa-kuasa tertentu seperti Amerika Syarikat dan negara-negara Eropah Barat turut berjalan dengan lancar._NEWLINE_Pada 1961, Josip terlibat bersama-sama Gamal Abdel Nasser (dari Mesir), Jawaharlal Nehru (India), Sukarno (Indonesia) dan 's Kwame Nkrumah (Ghana) dalam suatu rancangan The Initiative of Fiveayang berperanan menjalinkan hubungan kuat bersama negara-negara dunia ketiga. Inisiatif ini kemudiannya melahirkan Pergerakan Negara-Negara Berkecuali, di mana Josip menjadi Setiausaha Agung organisasi ini pada 1 September 1961.\n_START_SECTION_\nSenja hidup\n_START_PARAGRAPH_\nBeliau meninggal akibat komplikasi gangren di Pusat Perubatan Ljubljana pada 4 Mei 1980, beberapa hari sebelum ulang tahunnya yang ke-88. Majlis pengebumiannya dihadiri banyak negarawan dunia dari kedua-dua pihak yang bersaing dalam Perang Dingin."